Urmas Volens

pisi|Urmas Volens 2022. aasta Arvamusfestivalil
pisi|page=2|Riigikohtunik Urmas Volens andis enne ametikohustuste täitmisele asumist 19.10.2020 Riigikogu ees ametivande
Urmas Volens (24. detsember 1976 – 26. veebruar 2026) oli Eesti jurist, advokaat ja riigikohtunik (tsiviilkolleegiumi liige).

Urmas Volens sai 1999. aastal magna cum laude Tartu Ülikooli Õigusinstituudi baccalaureus artium’i kraadi õigusteaduse erialal. Tema õpingud jätkusid Saksamaal, kus ta omandas 2003. aastal Kölni Ülikoolis LLM kraadi (summa cum laude), kaitstes väitekirja teemal "Omaniku nõuded asjast saadud kasu väljaandmiseks ja kahju hüvitamiseks". 2011. aastal kaitses Volens Tartu Ülikoolis doktoritöö teemal "Usaldusvastutus kui iseseisev vastutussüsteem ja selle avaldumisvormid".

Volens töötas aastatel 1998–2000 Justiitsministeeriumi eraõiguse osakonnas referendina. Seejärel oli ta Justiitsministeeriumi kohtute osakonna, notariaadi ja registrite talituse nõunik, tegeledes kinnistusraamatu ja teiste kohtute kinnistusosakondades peetavate kohtulike registrite arengustrateegiate kujundamise ning nende registrite tööd reguleerivate õigusaktide väljatöötamisega. Aastatel 2003–2006 oli Volens Justiitsministeeriumi õiguspoliitika osakonna eraõiguse talituse juhataja ja aastatel 2006–2009 Justiitsministeeriumi asekantsler, kus tema vastutusalas oli Vabariigi Valitsuse õiguspoliitika koordineerimise korraldamine ja juhtimine eraõiguse, riigiõiguse ja haldusõiguse valdkonnas, samuti õigusloome metoodika ning õiguse mõjude analüüsi korraldamine ja eelnõude ettevalmistamine.

2010. aastal asus Urmas Volens tööle advokaadibüroo Sorainen nõunikuna.  2016–2020 töötas ta vandeadvokaadina advokaadibüroos NOVE, olles ühtlasi selle büroo kaasasutaja ja partner.

2004. aastast täitis Volens Tartu Ülikoolis õppeülesandeid nii võlaõiguse üld- ja eriosa kui ka ühinguõiguse ning tsiviilkohtumenetluse valdkonnas. Oma teadmisi on ta edasi andnud ka lektorina kohtunike, prokuröride, notarite, kohtutäiturite, kohtunikuabide jt kohtuametnike koolitamisel. Samuti on Volens avaldanud teaduspublikatsioone ning olnud asjaõigusseaduse, võlaõigusseaduse ja tsiviilkohtumenetluse seaduse kommenteeritud väljaannete üks koostajatest.

23. septembril 2020 otsustas XIV Riigikogu nimetada Urmas Volensi alates 1. novembrist 2020 Riigikohtu liikmeks (salajasel hääletusel oli poolt 66 Riigikogu liiget, vastu 19 liiget ja 2 jäi erapooletuks). Ta andis ametivande 19. oktoobril 2020. Riigikohtu üldkogu otsustas vabastada Volensi omal soovil riigikohtuniku ametist alates 19. detsembrist 2025.Riigikohtunik Urmas Volens lahkub ametist 

Alates 1. maist 2025 oli Volens Tallinna Ülikooli külalisprofessor. 

 Tunnustus 
 2008 Eesti Kaubandus-Tööstuskoja III klassi aumärk

 Viited 

Kategooria:Eesti juristid
Kategooria:Eesti riigikohtunikud
Kategooria:Tartu Ülikooli õigusteaduskonna vilistlased
Kategooria:Kölni ülikooli vilistlased
Kategooria:Sündinud 1976
Kategooria:Surnud 2026